18 yoshli basketbolchi qiz 1 daqiqa ichida 3 ochkoli to‘pni savatga kiritish bo‘yicha yangi rekord o‘rnatdi (video)

AQShlik 18 yoshli basketbolchi Lia Chyorch 3 ochkoli nuqtadan to‘pni savatchaga aniq tushirish bo‘yicha yangi rekord o‘rnatdi. 1 daqiqa ichida u to‘pni 32 marta savatcha ichiga aniq yo‘lladi va biror marta ham mo‘ljalda adashmadi. Bu haqda TJournal xabar bermoqda.

 Kadr: YouTube
Chyorch USBA Nationals talaba qizlar ligasida ishtirok etadi. Rekord o‘rnatib bo‘lingach, basketbolchi qiz to‘pni savatchaga tushirishda davom etdi va umumiy hisobda 55 marta to‘pni bexato mo‘ljalga yo‘naltirdi.
Avvalgi rekord natija amerikalik Jastin Dargaiga tegishli edi. 2016-yilning yanvarida u 3 ochkoli hududdan 1 daqiqa ichida 26 marta to‘pni savatchaga aniq joylagandi.